CELEX: 22007D0458
Language: el
Date: 2007-06-15 00:00:00
Title: 2007/458/ΕΚ: Απόφαση αριθ. 1/2007 της μεικτής επιτροπής γεωργίας που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, της 15ης Ιουνίου 2007 , σχετικά με τις τροποποιήσεις των προσαρτημάτων του παραρτήματος 5

3.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/31
            
         
      ΑΠΌΦΑΣΗ αριθ. 1/2007 ΤΗΣ ΜΕΙΚΤΉΣ ΕΠΙΤΡΟΠΉΣ ΓΕΩΡΓΊΑΣ ΠΟΥ ΈΧΕΙ ΣΥΣΤΑΘΕΊ ΜΕ ΤΗ ΣΥΜΦΩΝΊΑ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΗΣ ΕΛΒΕΤΙΚΉΣ ΣΥΝΟΜΟΣΠΟΝΔΊΑΣ ΣΧΕΤΙΚΆ ΜΕ ΤΙΣ ΣΥΝΑΛΛΑΓΈΣ ΓΕΩΡΓΙΚΏΝ ΠΡΟΪΌΝΤΩΝ
   
   της 15ης Ιουνίου 2007
   σχετικά με τις τροποποιήσεις των προσαρτημάτων του παραρτήματος 5
   (2007/458/ΕΚ)
   Η ΜΕΙΚΤΗ ΕΠΙΤΡΟΠΗ ΓΕΩΡΓΙΑΣ,
   Έχοντας υπόψη:
   τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, και ιδίως το άρθρο 11,
   Εκτιμώντας τα ακόλουθα:
   
               (1)
            
            
               Η γεωργική συμφωνία τέθηκε σε ισχύ την 1η Ιουνίου 2002.
            
         
               (2)
            
            
               Ο σκοπός του παραρτήματος 5 είναι η διευκόλυνση των συναλλαγών προϊόντων ζωοτροφών μεταξύ των συμβαλλομένων μερών.
            
         
               (3)
            
            
               Όπου χρειάζεται, ο κατάλογος των νομοθετικών διατάξεων των συμβαλλομένων μερών που θεωρούνται από τα συμβαλλόμενα μέρη ότι επιτυγχάνουν τα ίδια αποτελέσματα θα περιληφθούν στο προσάρτημα 1, που θα συνταχθεί από την επιτροπή σύμφωνα με το άρθρο 11 της συμφωνίας.
            
         
               (4)
            
            
               Τα συμβαλλόμενα μέρη έχουν εκτιμήσει ότι οι αντίστοιχες νομοθετικές τους διατάξεις περί υγιεινής των ζωοτροφών επιτυγχάνουν τα ίδια αποτελέσματα. Οι εν λόγω νομοθετικές διατάξεις, κατά συνέπεια, θα εισαχθούν στο προσάρτημα 1.
            
         
               (5)
            
            
               Από την 1η Ιουνίου 2002, ημερομηνία έναρξης ισχύος, οι νομοθετικές διατάξεις των συμβαλλομένων μερών που περιλαμβάνονται στο προσάρτημα 2 τροποποιήθηκαν σε τομείς οι οποίοι επηρεάζουν τη συμφωνία. Το παράρτημα 2 θα πρέπει να τροποποιηθεί ώστε να ληφθούν υπόψη οι διάφορες αλλαγές,
            
         ΑΠΟΦΑΣΙΖΕΙ:
   Άρθρο 1
   Το κείμενο στο προσάρτημα 1 της παρούσας απόφασης προστίθεται ως προσάρτημα 1 στο παράρτημα 5 της συμφωνίας.
   Άρθρο 2
   Το προσάρτημα 2 του παραρτήματος 5 της συμφωνίας αντικαθίσταται από το κείμενο του παραρτήματος 2 της παρούσας απόφασης.
   Άρθρο 3
   Η παρούσα απόφαση τίθεται σε ισχύ από την 1η Ιουλίου 2007.
   
      Βρυξέλλες, 15 Ιουνίου 2007.
      
         
            Για την μεικτή επιτροπή γεωργίας
         
         
            Ο επικεφαλής της αντιπροσωπείας της Κοινότητας
         
         Paul van GELDORP
         
         
            Ο επικεφαλής της αντιπροσωπίας της Ελβετίας
         
         Christian HÄBERLI
         
         
            Ο γραμματέας της μεικτής επιτροπής γεωργίας
         
         Zeljko MARINOVIC
         
      
   
   
      Προσάρτημα 1
      Κοινοτικές Διατάξεις
      
                  —
               
               
                  Κανονισμός (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, περί καθορισμού των απαιτήσεων για την υγιεινή των ζωοτροφών (ΕΕ L 35 της 8.2.2005, σ. 1).
               
            Ελβετικές Διατάξεις
      
                  —
               
               
                  Ομοσπονδιακός νόμος της 29ης Απριλίου 1998 περί γεωργίας, όπως τροποποιήθηκε τελευταία στις 24 Μαρτίου 2006 (RO 2006 3861)
               
            
                  —
               
               
                  Διάταγμα της 26ης Μαΐου 1999 περί διατροφής των ζώων, όπως τροποποιήθηκε τελευταία στις 23 Νοεμβρίου 2005 (RO 2005 5555)
               
            
                  —
               
               
                  Διάταγμα του ομοσπονδιακού υπουργείου Δημόσιας Οικονομίας της 10ης Ιουνίου 1999 περί της Λευκής Βίβλου για τη διατροφή των ζώων, όπως τροποποιήθηκε τελευταία στις 2 Νοεμβρίου 2006 (RO 2006 5213)
               
            
                  —
               
               
                  Διάταγμα περί πρωτογενούς παραγωγής της 23ης Νοεμβρίου 2005 (RO 2005 5545)
               
            
                  —
               
               
                  Διάταγμα του ομοσπονδιακού υπουργείου Δημόσιας Οικονομίας της 23ης Νοεμβρίου 2005 περί υγιεινής στην πρωτογενή παραγωγή (RO 2005 6651)
               
            
                  —
               
               
                  Διάταγμα του ομοσπονδιακού υπουργείου Δημόσιας Οικονομίας της 23ης Νοεμβρίου 2005 περί υγιεινής στην παραγωγή γάλακτος (RO 2005 6667)
               
            
   
      Προσάρτημα 2
      ΠΙΝΚΑΣ ΝΟΜΟΘΕΤΙΚΩΝ ΔΙΑΤΑΞΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 9
      Κοινοτικές διατάξεις
      
                  —
               
               
                  Κανονισμός (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (ΕΕ L 268 της 18.10.2003, σ. 29), όπως τροποποιήθηκε τελευταία με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 15).
               
            
                  —
               
               
                  Οδηγία 82/471/ΕΟΚ του Συμβουλίου της 30ής Ιουνίου 1982 σχετικά με ορισμένα προϊόντα τα οποία χρησιμοποιούνται στη διατροφή των ζώων (ΕΕ L 213 της 21.7.1982, σ. 8), όπως τροποποιήθηκε τελευταία με την οδηγία 2004/116/ΕΚ (ΕΕ L 379 της 24.12.2004, σ. 81).
               
            Ελβετικές διατάξεις
      
                  —
               
               
                  Διάταγμα της 26ης Μαΐου 1999 περί διατροφής των ζώων, όπως τροποποιήθηκε τελευταία στις 23 Νοεμβρίου 2005 (RO 2005 5555).
               
            
                  —
               
               
                  Διάταγμα του ομοσπονδιακού υπουργείου Δημόσιας Οικονομίας της 10ης Ιουνίου 1999 περί της Λευκής Βίβλου για τη διατροφή των ζώων, όπως τροποποιήθηκε τελευταία στις 23 Νοεμβρίου 2005 (RO 2005 6655).